มันนี่ทูเดย์
ธนชาตเปิดแอพ
9 มิ.ย. 2559

ธนชาตเปิดแอพ
นายพีระพัฒน์ เมฆสิงห์วี กรรมการผู้จัดการ บริษัท ธนชาตประกันภัย เปิดเผยว่า ในไตรมาส 2 บริษัทเน้นการทำกิจกรรมกับลูกค้าและให้สิทธิพิเศษ เพื่อรักษาฐานลูกค้าเก่าที่มีอยู่ 1.5 ล้านกรมธรรม์ โดยจัดทำแอพพลิเคชั่นใหม่ ในชื่อ “Thanachart Club DD” ด้วยการใช้คะแนนสะสมแทนเงินสดแลกรับสิทธิพิเศษจากสินค้าและบริการจากพันธมิตรร้านค้าทุกวัน อาทิ ส่วนลดร้านอาหารเครื่องดื่ม ที่พักโรงแรม คาร์แคร์ ร้านนวดเพื่อสุขภาพ 
ธอส.ผุดโรงเรียนการเงิน 
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ได้ออกโครงการ ธอส. โรงเรียนธนาคาร เพื่อสร้างความรู้ ความเข้าใจ และเตรียมความพร้อมในการเข้าถึงสินเชื่อเพื่อที่อยู่อาศัยให้แก่ผู้ที่เข้าร่วมโครงการ ที่คาดว่าจะมีกว่า 7,000 ราย และเมื่อลูกค้าในโครงการปฏิบัติตามคำแนะนำ และเงื่อนไขที่กำหนด จะมีโอกาสยื่นคำขอสินเชื่อกับ ธอส. โดยมีการผ่อนปรนสัดส่วนความสามารถชำระหนี้ต่อรายได้สูงสุดไม่เกิน 50% ให้กู้สูงสุดไม่เกิน 3 ล้านบาท ผ่อนชำระนานถึง 30 ปี